《蝶恋花 其一 调粉饵喂金鱼》
清代·邹祗谟

初霁。梅雨。紫苔绿荇，小山曲渚。丹鱼饥矣。搓得粉香半黍。

向清波付与。

防他翠鸟轻沾羽。双鬟语。种个芭蕉树。细数红鳞小燕，争泥坠处。

惹双双遁去。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。